Gemeng Sandweiler

D' ass eng vun den  lëtzebuergesche Gemengen. Se läit am Kanton Lëtzebuerg. De Chef-lieu vun der Gemeng ass d'Uertschaft Sandweiler vun där se och hiren Numm huet.

 Uertschaften an der Gemeng 
 Sandweiler

Follgend Häff a Lieu-diten gehéieren zur Gemeng:

 Bireler Gronn
 Bireler Barrière
 Bireler Haff
 Greiwelscheier
 Neimillen
 Findel

 Geographie 
D'Gemeng Sandweiler stéisst am Westen un d'Stad Lëtzebuerg, am Südwesten un d'Gemeng Hesper, am Süden d'Gemeng Conter, am Osten un d'Gemeng Schëtter, an am Norden un d'Gemeng Nidderaanwen.

 Geschicht 
Den 1. Januar 1874 ass aus der Sektioun Hamm (mat den Uertschaften Hamm, Schläifmillen, Fetschebuer, Hammer Dällchen, Scheedgronn, Zens an TawiounSchreifweis am deemolege Gesetz: Hamm, Schleifmuhl, Fetschenbour, Haemmerstellgen, Scheidgrund, Scheidhof, Zens et Tavion (...) Pulfermuhl an aus der Sektioun Polvermillen, déi bis zu deem Zäitpunkt zwou Sektioune vun der Gemeng Sandweiler waren, d'Gemeng Hamm entstanen.

Duerch Gesetz vum 5. Juli 1939 goufen d'Uertschaft Kalchesbréck an de Lieu-dit Steppchen, bei d'Gemeng Lëtzebuerg geprafft.

Entwécklung vun der Awunnerzuel

 Wopen 
 Wopen 
100px Beschreiwung am Originaltext:
burelé d'or et de gueules de dix pièces à la croix de sable brochant, la traverse chargée d'un quadriréacteur de front

 Politik 
 Gemengerot 
De Gemengerot vu Sandweiler gëtt zanter 2011 nom Proporzsystem gewielt. E setzt sech aus 11 Conseilleren zesummen.

 Zesummesetzung  

 Joer  CSV  DP  gréng  LSAP  2005  4  -  1  4 2011  5  2  2  2 2017  4 2  3 220233323 

De Gemengerot, deen aus de Wale vun 2005 ervirgoung, bestoung aus jee 4 CSV an LSAP-Gemengeréit, an engem Gréngen. Buergermeeschter war de Charles Unsen, LSAP (deen 2011 net méi kandidéiert huet).

Säin Nofollger gouf am Oktober 2011 de John Breuskin (CSV). No sengem Récktrëtt gouf deem seng Parteikolleegin Simone Massard-Stitz den 28. Januar 2015 vereedegt.

Bei de Gemengewale vum 11. Juni 2023 koum et zu enger neier LSAP-DP-Koalitioun, an d'Jacqueline Breuer (LSAP) gouf nei Buergermeeschtesch.. Et war virgesinn, datt si Enn September 2025 de Buergermeeschterposte mam Claude Mousel (DP) géif tauschen; uganks Juli 2025 huet si aus gesondheetleche Grënn dunn awer scho méi fréi demissionéiert.

 Buergermeeschteren 

 Michel Altmann (1830 – 1845)
 Samson Godchaux (1846 – 1862)
 Jean Weicker (1862 – 1872)
 Paul Godchaux (1873)
 Nicolas Mousel (1874 – 1888)
 Mathias Mousel (1889)
 Emile Fischer (1891 – 1902)
 Jacques Mousel (1903 – 1907)
 Jean Mousel (1907 – 1917)
 Pierre Hentzen (1918 – 1926)
 Nicolas Birkel (1927 – 1934)
 Emile Hentzen (1935 – 1945)
 Joseph Reichling (1946 – 1957)
 Pierre Birkel (1957 – 1963)
 Josy Gardulal (1964 – 1965)
 Henri Majerus 1966 – 1978)
 Pierre Schmitt (1979 – 1991)
 Alphonse Massard (1991 – 1993)
 Charles Unsen (1994 – 1999)
 John Breuskin (2000 – 2009)
 Charles Unsen (2009 – 2011)
 John Breuskin (2011 - 2015)
 Simone Massard-Stitz (2015 - 2023)
 Jacqueline Breuer (2023 - 2025)
 Claude Mousel (zanter 2025)

 Interkommunal Syndikater 
D'Gemeng Sandweiler ass Member vu follgenden interkommunale Syndikater:

 MINETT-KOMPOST
 SIAS
 SIDEST
 SIDOR
 SIGI
 SYVICOL

 Biller 

 Kuckeswäertes 
 De Fluchhafen um Findel;
 Den Dauwentuerm um Bireler Haff;
 Den däitschen Zaldotekierfecht mat de Griewer vun 10.913 gefalenen däitschen Zaldoten aus dem Zweete Weltkrich an engem aus dem Éischte Weltkrich;
 De Quellepad am Naturschutzgebitt Bireler Gronn;
 D'Sandweiler Kierch;
 Bemierkenswäert Beem um Scheedhaff: d'Lannenallee an e Séisskäschtebam.

 Bibliographie 
 Sandweiler Notizen Nr 1 erausgi vu redaktioun sandweiler 1083 - 1983,72 Säiten, (Imprimerie Saint-Paul, 1982)
 Sandweiler Notizen Nr 2 erausgi vu redaktioun sandweiler, 166 Säiten, (Imprimerie Saint-Paul, 1983)
 Sandweiler Notizen Nr 3 erausgi vu Santwilre, Frënn vum Ale Sandweiler, 197 Säiten, (Imprimerie Joseph Beffort, Lëtzebuerg, 1990)
 Sandweiler Notizen Nr 4 erausgi vu Santwilre, Frënn vum Ale Sandweiler, 212 Säiten, (Imprimerie Saint-Paul, Lëtzebuerg, 1992)
 Sandweiler Biller, Sandweiler Notizen Nr 5 erausgi vun der Gemeng Sandweiler, 237 Säiten, (Imprimerie Saint-Paul, Lëtzebuerg, 1999)
 250 Joer Porkierch Sandweiler, Sandweiler Notizen N°6 erausgi vu Santwilre, Frënn vum ale Sandweiler, 288 Säiten + Fotoen an Dokumenter (Imprimerie Saint-Paul Lëtzebuerg, 2008)

 Kuckt och 

 Bireler Baach
 Däitschen Zaldotekierfecht zu Sandweiler
 Dräifaltegkeetskierch zu Sandweiler
 Fanfare Sandweiler
 Kanner- & Jugendkouer Allegro Sandweiler
 Santwilre, Frënn vum ale Sandweiler
 Schlass Saint-Hubert
 Sandweiler-Gare
 Gare Sandweiler-Conter

 Um Spaweck 

 Offiziell Säit vun der Gemeng Sandweiler
 D'Gemeng Sandweiler op der Websäit vum Syvicol
 Gesetz iwwer d'Kreatioun vun der Gemeng Hamm Loi du 20 décembre 1873, créant une nouvelle commune du nom de Hamm

Sandweiler